Diari Oficial de la Generalitat Valenciana


Sumari del DOGV 6225, del 12-03-2010 (2010/2573)

RESOLUCIÓ de 4 de març de 2010, del conseller de Solidaritat i Ciutadania, per la qual es concedix l'onzena edició del Premi Generalitat Valenciana - Marià Martínez: Joventut Valenciana en l'Exterior, corresponent a l'any 2010.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2573


Data del document
:   04-03-2010

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 4 de març de 2010, del conseller de Solidaritat i Ciutadania, per la qual es concedix l'onzena edició del Premi Generalitat Valenciana - Marià Martínez: Joventut Valenciana en l'Exterior, corresponent a l'any 2010. [2010/2573]  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000) va crear el Premi Generalitat Valenciana - Marià Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de Centres Valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionals dins d'estos.  
Per Resolució de 22 de desembre de 2009, del conseller de Solidaritat i Ciutadania, es va convocar l'onzena edició del premi, corresponent a l'any 2010. En compliment seu i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians en l'exterior, es formula la següent, resolució:  
Primer  
Concedir el Premi Generalitat Valenciana - Marià Martínez: Joventut Valenciana en l'Exterior, als següents destinataris:  
- Grup de jóvens del Centre Valencià de Sant Joan (Argentina), per la posada en marxa de l'activitat denominada "Taller Faller Infantil", un taller gratuït d'arts plàstiques destinat a xiquets de 5 a 14 anys.  
- El Centre Social Valencià de Sant Romà (Argentina) pel funcionament de l'equip de futbol del Centre Social Valencià, compost per jóvens del centre, que participa en diversos campionats utilitzant la divisa del Centre Valencià.  
- El Centre Valencià del Perú pel projecte del Grup Juvenil "Meus Amics" del Centre denominat parrifalla, consistent en l'activitat d'elaboració de falles valencianes.   
- El Centre Valencià Junta Fallera Valenciana de Sant Rafael (Argentina) pels treballs del Grup de Jóvens de la Junta Fallera Valenciana, consistents en un certamen literari de temàtica valenciana i la construcció i actualització de la pàgina web del centre.   
Segon  
El Premi consistirà en un guardó acreditatiu i una assignació econòmica de 500 euros a cada un dels quatre centres beneficiaris. L'assignació econòmica es farà efectiva d'acord amb els articles 4 i 5 de la Resolució de 22 de desembre de 2009, del conseller de Solidaritat i Ciutadania de la Generalitat Valenciana, per la qual es convoca este premi.  
Tercer  
Contra esta resolució, que posa fi a la via administrativa, es podrà interposar recurs de reposició davant del mateix òrgan que ha dictat l'acte, en el termini d'un mes comptador des de l'endemà a la seua publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això sense perjuí que s'utilitze qualsevol altra via que es considere oportuna.  
València, 4 de març de 2010.- El conseller de Solidaritat i Ciutadania: Rafael Blasco Castany.